கேள்வி: ஹைர் பெனக்கல் - நிலவியல் என்பது என்ன?
பதில்: படிமம்:Pre-historic_tombs.JPG இறுதிச் சடங்குகளுக்கான நினைவுச்சின்னம் ஏழு மலைகள் நிறைந்த பாறைகளில் அமைந்துள்ளன. இந்த தளம் துங்கபத்திரை ஆறு இடது கரையில் உள்ளது. இது முட்புதர்கள் மற்றும் வழுவழுப்பான சிதறிய கற்பாறைகளால் மூடப்பட்டுள்ளது. ஆடு தடத்தைத் தவிர வழக்கமான பாதைகள் அல்லது சாலைகள் இல்லாததால் தளத்தை அடைவது கடினம். கூடுதலாக, ஒரு சிற்றாறை கடக்க வேண்டும். ஏரியின் வடிவத்தில் ஒரு வற்றாத நீர் ஆதாரம் கண்டுபிடிக்கப்பட்டுள்ளது. மேலும், அருகிலேயே கண்டுபிடிக்கப்பட்ட ஒரு பழைய குவாரி தளம் ஹைர் பெனக்கல் நினைவுச்சின்னங்களில் காணப்படும் வகையிலான கட்டுமானப் பொருட்களுக்கான ஆதாரமாக இருந்திருக்கலாம். மாநில நெடுஞ்சாலை வழியாக கங்காவதி, ஹோஸ்பேட் மற்றும் கொப்பள் நகரங்களில் இருந்து ஹைர் பெனக்கலை அணுகலாம். ஹோஸ்பெட் தொடர் வண்டி நிலையம் இந்த இடத்திற்கு அருகிலுள்ளது.